שי אריה מזרחי

שי אריה מזרחי (שא"מ) (17 באוקטובר 1974 - 16 באוקטובר 2012) היה משורר ועורך ספרותי ישראלי.

ביוגרפיה
שי אריה מזרחי נולד וגדל בתל אביב. בוגר תואר ראשון בפוליטיקה, ממשל וגאוגרפיה מאוניברסיטת בן-גוריון בנגב. למד עריכה במכללת בית-ברל.

שיריו פורסמו בכתבי העת הספרותיים "מאזנים", "עתון 77", "קשת החדשה", "שבו", וכן במוסף הספרותי של "ידיעות אחרונות". היה מנהלו ועורכו של כתב העת המקוון לשירה "כאוס", שהיה פעיל מאז יוני2010. ניהל בלוג ספרותי, "על הספסל בשדרה".

פרסם תרגומים לשירתו של ו"ה אודן, וזכה בתחרות "צרצר פיס" לכתיבת מכתב בן 140 תווים.

היה עורך בוויקיפדיה העברית.

מזרחי היה פעיל חברתי, מהפעילים הבולטים של קבוצת היצורים גרילה תרבות, והיה ממקימי ופעילי מאבק המשוררים.

חודשים לפני מותו, פרסם תמונה של סמח"ט הבקעה, סא"ל שלום אייזנר, כשצלב קרס על מצחו. זאת בתגובה לכך שאייזנר צולם מכה מפגין בעזרת נשקו. בעקבות הפרסום הוגשה תלונה במשטרה נגד מזרחי, הוא פוטר מעבודתו. לאחר מכן נטען כי ייתכן שאירועים אלו תרמו לכך שבהמשך אותה שנה התאבד.

ב-16 באוקטובר 2012, יום לפני יום הולדתו ה-38, מזרחי שם קץ לחייו בביתו ברמת גן. לאחר מותו, ספדו לו משוררים רבים והוקם לזכרו אתר השירה ליריקה, כמחווה לפעילותו והקמתו את אתר כאוס לשירה.

ספריו
 "ציון", הוצאת כרמל, 2003
 "הוא המסמן את מקום", הוצאת רימונים, 2012.

קישורים חיצוניים
 הבלוג של שי אריה מזרחי, באתר ישרא-בלוג
 
 שי אריה מזרחי, באתר אוצר הספרות העברית
 
להתראות אריה שואג , מתי שמואלוף, אתר גרילה תרבות, 23 באוקטובר 2012
 
 שרה מלול, ביקורת על "הוא המסמן את המקום", באתר "נוריתה", 29 במאי 2013
 
 נטשה שלקוב, שיר לזרכור של שי אריה מזרחי, באתר nrg , 23 בפברואר 2014
 יובל גלעד, על ציפיות המשוררים משירתם – לזכרו של שי אריה מזרחי, באתר ליריקה, 16 באוקטובר 2018
 אביחי קמחי, שי אריה מזרחי ז"ל- כפי שאני הכרתי, באתר בכיוון הרוח

הערות שוליים 

משוררים כותבי עברית
משוררים ישראלים
בוגרי אוניברסיטת בן-גוריון בנגב
פעילים חברתיים ישראלים
מתאבדים ישראלים
רמת גן: אישים
עורכים ספרותיים ישראלים
בלוגרים ישראלים
ויקיפדים ישראלים
ישראלים שנולדו ב-1974
ישראלים שנפטרו ב-2012